stanford-oval/wikipedia huggingface dataset:
להיות אדם

להיות אדם הוא האלבום השביעי של הזמר זוהר ארגוב, אשר הוקלט ויצא לאור בספטמבר 1986. בזמן ההקלטות, עקב התמכרותו הקשה לסמים, ארגוב היה שר משפט או שניים, עוצר, ורק לאחר זמן מה היה ממשיך להקליט משפט נוסף. לבקשתו של ארגוב לא צולמה תמונה שלו על עטיפת האלבום, אלא צויר פורטרט שלו על ידי רשם הפורטרטים משה פאיאנס. השיר "אבי" נכתב והולחן על ידי אביהו מדינה לזכרו של אביו של חברם המשותף בצלאל מזרחי, שהיה בזמנו הבעלים של מלון "גני שולמית" באילת.
רשימת שירי האלבום

| מס' | שם | מילים | לחן | משך |
| --- | --- | --- | --- | --- |
| 1. | אדם שחקן  | ציון שרעבי | ציון שרעבי | 5:26 |
| 2. | יפה אהבה  | אביהו מדינה | עממי ספרדי | 4:17 |
| 3. | ילדתי  | ציון שרעבי | ציון שרעבי | 4:36 |
| 4. | אל תשגעי אותי  | עוזי חיטמן | עוזי חיטמן | 2:36 |
| 5. | להיות אדם  | אביהו מדינה | משה בן מוש ואביהו מדינה | 3:55 |
| 6. | אלופיאדה  | אביהו מדינה | עממי יווני | 3:38 |
| 7. | אבי  | אביהו מדינה | אביהו מדינה | 5:20 |
| 8. | כשאת לידי  | עוזי חיטמן | ניקולאס לבראנוס (יווני) | 4:49 |
| משך כולל: | משך כולל: | משך כולל: | משך כולל: | 34:35 |
משתתפים באלבום

עיבודים - יגאל חרד
קלידים - דריו מלכי, רביב גזית
גיטרה בס - יוסי מנחם
גיטרה קצב - שמוליק בודגוב
תופים וכלי הקשה - איקי לוי
גיטרה סולו - משה בן משה ('בן-מוש'), יהודה קיסר
כלי קשת - רביעיית נגנים מתוך הפילהרמונית
כינור - סלים נדף
קולות רקע - מזי כהן, פנינה בריק, חני בודגוב
הוקלט באולפני "קיסר" 1986
טכנאי הקלטה ומיקסים - מוני ארנון, יהודה קיסר, דודי רוזנטל, ישי בן-צור, וראובן מנשרוב
יחסי טורקיה–תאילנד

| יחסי טורקיה–תאילנד |
| --- | --- |
טורקיה: תאילנד


טורקיה: תאילנד
שטח (בקילומטר רבוע)
783,562: 513,120
אוכלוסייה
87,527,097: 71,655,872
תמ"ג (במיליוני דולרים)
1,108,022: 514,945
תמ"ג לנפש (בדולרים)
12,659: 7,186
משטר
משטר נשיאותי: מונרכיה

נשיא טורקיה עבדאללה גול נפגש עם שגריר תאילנד ת'ריט צ'רונגווט, 2013
יחסי טורקיה–תאילנד הם היחסים הדיפלומטיים הרשמיים בין הרפובליקה הטורקית ובין ממלכת תאילנד.
סקירה כללית

טורקיה כוננה יחסים דיפלומטיים עם תאילנד בשנת 1958, ופתחה את שגרירותה בבנגקוק באותה שנה. שגרירות תאילנד באנקרה נפתחה בשנת 1972. כ-2,000 אזרחים טורקים רשומים במחלקה הקונסולרית בשגרירות הרפובליקה של טורקיה בבנגקוק. בטורקיה חיים כ-800 אזרחים תאילנדים.
אף על פי שלא נערך עד כה ביקור ברמת ראשי מדינות בין טורקיה לתאילנד, ביקורים רמי דרג היו הכוח המניע להעמקת היחסים הבילטראליים. במסגרת סדרת ביקורים במדינות האזור, שר החוץ של טורקיה, מבלוט צ'אבושולו, ערך ביקור רשמי בתאילנד בין התאריכים 16–17 במרץ 2015. סגן ראש הממשלה, Fihri Işık, ביקר בתאילנד, מלווה על ידי משלחת, באוקטובר 2017 להשתתף בטקסי הלווייתו של ראמה התשיעי, מלך תאילנד.
הביקור המדיני האחרון בין טורקיה ותאילנד היה הביקור של מבלוט צ'אבושולו, שר החוץ של טורקיה, ב-26–30 ביולי 2019 בתאילנד לרגל של 52 שנות ASEAN בפגישה של שרי החוץ שנערכה בבנגקוק תחת נשיאותה של תאילנד. טורקיה ותאילנד ציינו 60 שנה ליחסים הדיפלומטיים בשנת 2018.
יחסי סחר

שר המסחר של תאילנד ביקר בטורקיה לרגל פתיחת המשא ומתן על הסכם סחר חופשי (FTA) בשנת 2017. בהמשך לקידום היחסים הכלכליים והמסחריים, התכנסו מועצות עסקיות הדדיות של שתי המדינות והנציבות הכלכלית המשותפת (JEC) בין טורקיה לתאילנד פעמים רבות.
ההסכמים העיקריים המהווים את הבסיס המשפטי ליחסים דו צדדיים הם; הסכם הסחר (1987), הסכם השיתוף הכלכלי והטכני (1989), ההסכם למניעת מיסוי כפול (2002) וההסכם לעידוד הדדי והגנה על השקעות (2005). יתר על כן, משא ומתן על הסכם סחר חופשי (FTA) החל בשנת 2017. משא ומתן זה נמשך במטרה לסיים את ה-FTA בהזדמנות המוקדמת ביותר.
תחבורה

הסכם התעופה האזרחית בין טורקיה לתאילנד נחתם בשנת 1987 והמשא ומתן על הסכם שיתוף פעולה ימי הוא בעיצומו. מסלול איסטנבול-בנגקוק הוא אחד הקווים העמוסים ביותר של חברת התעופה הטורקית (THY), עם 21 טיסות בשבוע בעונת השיא. THY טס גם לפוקט מאז ה-17 ביולי 2017, החל תחילה בשיעור של ארבע פעמים בשבוע ואז עלה לשבעה ימים בשבוע. טורקיש איירליינס השעתה זמנית את טיסותיה המסחריות לתאילנד ב-23 במרץ 2020 עקב מגפת הקורונה. תאילנד אסרה טיסות מסחריות בינלאומיות בינלאומיות עד 31 במאי 2020 בכפוף להארכה בהתאם לתנאי המגפה.
שיתוף פעולה בין המדינות

בספטמבר 2018 נחתמה הצהרת הכוונות בין משרד התרבות והתיירות של הרפובליקה של טורקיה לבין משרד התרבות של תאילנד לרגל חגיגות השישים לקשרים הדיפלומטיים בין טורקיה לתאילנד. מזכר הבנות מחודש לתעופה אזרחית נחתם על ידי רשות התעופה האזרחית של תאילנד והמנכ"ל לתעופה אזרחית של משרד התחבורה והתשתיות של טורקיה בספטמבר 2018. החתימה על מזכר הבנות בנובמבר 2018 לשיתוף פעולה דו-צדדי בין TÜBİTAK מטורקיה לבין הסוכנות הלאומית לפיתוח מדע וטכנולוגיה (NSTDA) של תאילנד, הגבירה את שיתוף הפעולה ההדדי בתחום המחקר המדעי ושיתוף הפעולה הרב-שכבתי. מזכר ההבנות לגבי שיתוף הפעולה בין חברות קטנות ובינוניות נחתם גם בין KOSGEB (ארגון פיתוח ארגונים קטנים ובינוניים) לבין המקבילה התאילנדית OSMEP. לאחרונה, "הסכם לשיתוף פעולה בתחום התיירות בין ממשלת הרפובליקה של טורקיה לממלכת תאילנד" נכנס לתוקף בדצמבר 2019.
חינוך

מאז 1992 העניקה טורקיה כ-400 מלגות להשכלה גבוהה לסטודנטים תאילנדים במסגרת תוכנית המלגות בטורקיה. במהלך השנה האקדמית 2018–2019 העניקה טורקיה 37 מלגות לסטודנטים תאילנדים.
נציגויות דיפלומטיות

טורקיה מחזיקה בתאילנד שגרירות בבנגקוק.
תאילנד מחזיקה בטורקיה שגרירות באנקרה וקונסוליה כללית באיסטנבול.
להטוטנות עם אש

להטוטן עם אש
להטוטנות עם אש היא שימוש באביזרי להטוטנות בוערים באש.
חומרי דליקה

החלק הבוער נעטף בקוולר (חומר מרוכב) ונטבל בחומר דליקה. חומרי דליקה שונים ידלקו לאורך זמן שונה ובצבעי אש שונים.
קרוסין - חומר נקי. חומר זה מיוצר לשימוש במטוסים ואינו נגיש לציבור הרחב. לכן יש כמה תחליפים:
נפט - נוח לשימוש ולא דליק מדי, אך מפיץ עשן סמיך וריח.
גז בוטאן נוזלי (נוזל מצתים) - חסר ריח הלוואי של הנפט, דליק.
בנזין - דליק ומסוכן.
בנזין לבן
שמן מנורות - ללא עשן, כמעט ללא ריח, נדלק מצוין ומתאים במיוחד לשימוש להטוטנות.
ביהדות

”תניא, אמרו עליו על רבן שמעון בן גמליאל כשהיה שמח שמחת בית השואבה היה נוטל שמונה אבוקות של אור וזורק אחת ונוטל אחת ואין נוגעות זו בזו” (מסכת סוכה, נ"ג, א').
ראו גם

אומנויות הקרקס
יפה נוף (הוצאה לאור)

| --- | --- |

  
 yefe.co.il
 
יפה נוף היא הוצאה לאור ורשת חנויות ספרים, ההוצאה מיועדת לספרות חרדית ופונה בעיקר לקהל יעד חרדי, החל משנת ה'תשע"ג 2013 ההוצאה היא הגדולה במגזר החרדי, לאחר שרכשה את הוצאת פלדהיים הוותיקה.
יפה נוף הוקמה על ידי משפחת פוזן, היא קיימת למעלה מעשור, ובתחילת דרכה עסקה בעיקר בהפצת ספריו של הרב שמשון דוד פינקוס. לאחר שרשת הוצאת פלדהיים נקלעה לקשיים, רכשה בה'תשע"ג 2013 יפה נוף את הוצאת פלדהיים עם רשת החנויות שלה בכ-17 מיליוני שקלים, והפכה להוצאה החרדית הגדולה ביותר עם רשת החנויות הגדולה ביותר. המתחרה שלה היא הוצאת אור החיים המחזיקה אף היא בחנויות ספרים רבות.
נכון לתשע"ח – 2017, לרשת כעשרים וארבעה סניפים בערים עם אוכלוסייה חרדית בישראל, וכמה נוספים בחוץ לארץ.
יפה נוף היא המוציאה לאור של ספרי הרבנים אריה שכטר, שלמה לוונשטיין חלק מספרי הרב יצחק זילברשטיין ועוד.
פעילות ההוצאה כוללת גם הוצאה לאור של ספרי ילדים המותאמים למגזר החרדי, רבים מהם הם ספרי קומיקס, ביניהם הסדרות: קומיקסבא, סדרת ספרי קומיקס על האמוראים, אליהו הנביא ועוד.
ספרי ההוצאה

פרק זה לוקה בחסר. אנא תרמו לוויקיפדיה ו.
ספרי ההוצאה > ספרי יסוד

ההוצאה מדפיסה ספרי יסד בספרות הקודש, בהם מקראות גדולות יפה עיניים על תורה, ה' חלקים עם פירוש המלבי"ם. חמשה חומשי תורה עם ביאור תורה תמימה מהדורת פאר המקרא. מקראות גדולות יפה עיניים על נ"ך, י"א חלקים עם פירוש המלבי"ם. חמשה חומשי תורה מהדורת פאר המקרא ה' חלקים בגודל רגיל ובמהדורת כיס, ומהדורת חמשה חומשי תורה בכרך אחד לשימוש בבתי כנסת בקריאת התורה. ששה סדרי משנה מהדורת פאר המקרא במהדורה רגילה ומהדורת כיס. משנה ברורה בעל הישראל מאיר הכהן מראדין בעל ה"חפץ חיים" בגדלים שונים (גדול, בינוני ומהדורת כיס עם כריכה רכה). שיטה מקובצת על תלמוד בבלי ו' כרכים.
ספרי ההוצאה > קומיסבא

ספרי קומיקס הכוללים משלים במגוון נושאים, ביניהם: חמישה חומשי תורה, מועדי השנה, שבת, פרקי אבות, ענייני מוסר שונים (כגון: הנשמה, העולם הזה, התשובה ועוד). בתוך הסדרה ישנם מספר תתי סדרות בהם יש משלים מגודלי ישראל מסוימים, כגון הבן איש חי, מאורי החסידות (גדולי ישראל החסידיים) ומרביצי התורה (גדולי ישראל הליטאיים).
ספרי ההוצאה > ומתוק האור

סדרת ספרי דרוש ממגיד המישרים הרב שלמה לווינשטיין (בעריכת הרב יעקב ישראל פוזן) הספרים מכילים משלים, סיפורים, הנהגות ופנינים אודות גדולי הדור. הסדרה היא במגוון נושאים ביניהם: חמישה חומשי תורה, מועדי השנה, שבת, אישים תנ"כים, גדולי ישראל, שמיטה, ברית מילה ונישואין.
ספרי ההוצאה > אריה שאג

סדרת ספרים של הרב אריה שכטר (בעריכת הרב יעקב ישראל פוזן) על המועדים וחמישה חומשי תורה.
ספרי ההוצאה > סדרת הקומיקס התורני

את סדרת הקומיקס התורני, כתב הסופר מרדכי חלמיש וצייר הצייר דוד ביכמן. סידרה זו אשר הופקה בהשקעה מיוחדת על ידי יפה נוף, כוללת תשעה ספרים שכולם היו לרבי מכר: אלישמע ואפרים יוצאים ממצרים (הגדה של פסח), אלישמע ואפרים במדבר סיני, אלישמע ואפרים במעמד הר סיני, אלחנן וחיים עולים לירושלים (הקרבת ביכורים), אלחנן וחיים שמחים בירושלים (אירועי חג הסוכות בבית המקדש), דוד בן ישי, דוד מלך ישראל, מיכה והורקנוס נלחמים באנטיוכוס (חנוכה), ילדי שושן מנצחים את המן (פורים).
חנות יפה נוף בצומת בר-אילן
ישראל מרגוליס

ישראל מרגוליס (ברומנית: Israel Margulies; ‏ 1856–1923) היה רבם של יהודי בראילה בין השנים 1906–1923.
ישראל מרגוליס התפרסם במאבקו נגד שבועת היהודים וכדי להכשיל את השימוש בה ציווה על סגירת כל בתי הכנסת בבראילה על מנת שלא יוכלו לקיים שם את השבועה. הוא נקנס, אך עמד בסירובו לאפשר את טקס שבועת היהודים.
ישראל מרגוליס היה נכדו של הרב יעקב (ינקל) מרגוליס.
לקריאה נוספת

ברוך טרקטין, לוסיאן-זאב הרשקוביץ, אנציקלופדיה ליהדות רומניה במאות הט"ז-כ"א, מוסד הרב קוק, 2012.
ערך זה הוא קצרמרבנושא רבנים ובנושא רומניה. אתם מוזמנים לתרום לוויקיפדיה ו.
כדור כביסה

כדור כביסה
כדור כביסה הוא מוצר המקודם כתחליף או מוצר משלים לאבקת כביסה.
הכדורים נמכרים לעיתים קרובות בשיטות שיווק רשתי. לטענת יצרני כדורי הכביסה, הכדורים שהם מייצרים משפרים את רמת הניקיון של הכבסים באופנים שונים, כגון באמצעות פעולת מינרלים שברכיבים קרמיים שבכדור, השדה האלקטרומגנטי של חלקי מתכת שבו, וקרינת האינפרא אדום המשוחררת ממנו. לעומתם, טענו מדענים שמדובר בהצגה פסבדו מדעית של תכונות המוצר, המפריזה במידת התועלת שבו, אם בכלל.  ישנן עדויות אנקדוטליות לפיהן שימוש בכדורים מועיל לניקוי הכבסים, אולם מחקרים מדעיים שנעשו לא מצאו בהם תועלת משמעותית כלשהי. נציבות הסחר הפדרלית בארצות הברית נקטה צעדים נגד מספר יצרני כדורי כביסה, בגין מה שהיא רואה כהטעיית לקוחות.
הערות שוליים

↑  Adams, Cecil (1997-07-25). "Do laundry balls really work?". The Straight Dope. p. 1. Retrieved 2008-02-25.
↑  Michael Shermer (January 2004), "Bunkum! Broad-mindedness is a virtue when investigating extraordinary claims, but often they turn out to be pure bunk (Skeptic column)", Scientific American: p. 36
↑  The Straight Dope: Do laundry balls really work?
↑  http://www.hollings.mmu.ac.uk/~dtyler/ecochallenge/LAUNDRY_BALLS.htm
↑  Sanidad frena el timo de la 'ecobola' - Público.es
לאו הולנדר

| --- | --- |

לאו הולנדר בשנות ה-80 של המאה ה-19
 לידה:  31 במרץ 1805 פרשוב, האימפריה האוסטרית 
 פטירה:  5 ביוני 1887 (בגיל 82) פרשוב, האימפריה האוסטרו-הונגרית 
 מדינה:  הונגריה 
 
לאו הולנדר (בהונגרית: Holländer Leó; פרשוב, 31 במרץ 1805 – פרשוב, 5 ביוני 1887). היה נציג בכיר ביהדות הונגריה של המאה ה-19 רב-סרן בצבא במהפיכת 1848 בהונגריה, אספן מדליות, סיטונאי.
ביוגרפיה > שנותיו הראשונות

הולנדר נולד במשפחה יהודית, אך בהיעדר מקומות השכלה חילונית ליהודים למד במכללה הלותרנית בפרשוב. הוא התכונן לקריירה במשפטים, אך מכיוון שכיהודי לא יכול היה לעסוק בעריכת דין באותה התקופה, הפסיק את לימודיו האקדמיים. משנת 1830 סייע במשרדו של אביו, שהיה מנהיג הקהילה היהודית של המחוז, אביו בסופו של דבר העביר לו את תפקידיו.
ביוגרפיה > מהפיכת 1848

כשפרצה מלחמת העצמאות ההונגרית (כך מכונה בהונגריה מהפיכת 1848), הוא ושני בניו התנדבו להצטרף לצבא. הוא הגיע לסביבתו הקרובה מאוד של מנהיג המהפיכה לאיוש קושוט, שהכיר ביכולותיו הגדולות ומינה אותו ל"נציב צבאי ראשי" בדרגת סרן. הוא היה, מה שהיה מכונה היום "ראש אגף לוגיסטיקה" והיה אחראי למזון, לבוש ולינה של הצבא ההונגרי של 1848 וגם ראש המחלקה הכלכלית של משרד ההגנה ההונגרי. הוא השתתף בהגנה על טירת קומרום. תנאי הכניעה של הטירה לצבא הקיסרי האוסטרי הצילו אותו אמנם מלצאת לגלות, אך המשטרה החשאית הפוליטית עקבה ובדקה את כל צעדיו.
במכתבו של הגנרל וסגן שר ההגנה ג'רג' קלפקה (Klapka György) לרב הראשי שמואל קוהן (הגרסה ההונגרית של כהן) בעיר פשט בשבחו של הולנדר הוא כתב: "לאו הולנדר היה הנציב הצבאי המוביל שלי בקומרום, הודות לתפעולו הקפדני, הזהיר והמצפוני, הטירה, הצבא והאוכלוסייה (במקור נכתב:המקום) מעולם לא ידע במחסור".
ייצוג האינטרסים של יהדות הונגריה

בשנת 1839 הולנדר הפך לחבר ובשנת 1848 הפך לנשיא של הנציגות הנבחרת שהוקמה לייצג את האינטרסים של היהודים ההונגרים שביקשו מהפרלמנט (האספה הלאומית ההונגרית) להעניק שוויון זכויות ליהודים. בהזמנתו של יוז'ף אטווש, מילא הולנדר תפקיד משמעותי בקונגרס היהודי שנערך בשנים 1868–1869 שהיה נשיאו. הוא היה אחד הפעילים בהקמת בית המדרש לרבנים בבודפשט שנוסד בשנת 1877 והיה חבר במועצת בית המדרש. מאוחר יותר, כנשיא הקהילה היהודית של מחוז הולדתו ושל קהילת פרשוב, זכה לזכויות רבות בהתפתחות התרבותית והדתית של יהודי המחוז.
עבודותיו

מטבעות טרנסילבניה . הודעות ארכאולוגיות, מזיק, 1871
לקריאה נוספת

לקסיקון ביוגרפי הונגרי
לקסיקון יהודי הונגרי. 1929.עורך פטר אויווארי. לאו הולנדר
ספר הלימוד - תולדות השתתפות היהודים בשנים 1848-1849. במלחמת העצמאות ההונגרית
Arcanum.hu
| --- | --- |
בקרת זהויות :  VIAF: 30315773   WorldCat (עם VIAF): 30315773 
אשתו של לאו הולנדר, בשנות ה-80 של המאה ה-19
כדור טנק

כדורי טנק מודרניים, תוצרת התעשייה הצבאית, שבקצותיהם פגזים. בקרב הציבור הרחב כדורי טנקים מכונים בטעות "פגזים", אך הפגז הוא רק החלק שעף בזמן הירי.
כדור טנק הוא תחמושת טנק אחודה מסוג כדור בקליבר גדול, שנועדה לירי מתותח הטנק. הקליע בכדור הטנק הוא פגז מסוגים שונים (כגון חודר שריון קינטי (חץ-ח"ש), נפיץ/מעיך או חלול HEAT) שבא ביחד עם תרמיל, שבו חומר נפץ הודף (לרוב גרגרי אבק שרפה) ותחל. בכדורי טנק מודרניים הולך ורווח השימוש בתרמילים העשויים מחומר מתכלה, הנשרף בזמן הירי וחוסך את הצורך להתמודד עם פינויו מהטנק לאחר שהפגז נורה. כדור הטנק דומה במבנהו לכדור רובה למעט כך שהוא גדול יותר באופן משמעותי וכן במספר שינויים נוספים המתחייבים כדי שהוא יתאים לירי בתותח הטנק. בצה"ל תחמושת אחודה לטנקים מוגדרת רשמית כ"כדור" (כך למשל ה"כלנית" היא כדור 120 מ"מ) בעוד שבקרב הציבור הרחב היא נקראת בטעות "פגז" (בשל הקוטר הגדול של התחמושת והעובדה שהיורה אותה מכונה "תותח").
הסוגים העיקריים של כדורים שבהם משתמש הטנק הם:
פגז נפיץ פלסטי "מעיך" (HEP/HESH): מיועד לשימוש כנגד מטרות רכות (חי"ר, מבנים, רק"מ קל). במקור נועד פגז נפיץ פלסטי כנגד טנקים, הפגז נועד "להימעך" על שריון הטנק ולהתפוצץ. הפיצוץ לא אמור לחדור את שריון הטנק, אלא להעיף חלקי מיגון פנימיים על אנשי צוות הטנק. כיום - עם ההתקדמות בטכנולוגיית המיגון - פגז נפיץ פלסטי כבר אינו יעיל כנגד טנקים, ומשמש בעיקר כחימוש נגד אדם. בעל אפקט השמדה שפועל בעקרון דומה לרימון יד (אך בעל עוצמה גדולה בהרבה). ראשי התיבות פירושם High Explosive Plastic ו-High Explosive Squash Head.
פלאשט: פגז נגד אדם המכה בחיל הרגלים באמצעות מטר של אלפי חיצים קטנים וחדים.
חלול/חלולן (HEAT): פגז "ליינר" נגד טנקים שחודר את שריון הטנק באמצעות זרם של נחושת המותכת באלפי מעלות. הרש"ק החלול נפוץ גם בקרב רקטות נ"ט וטילים נגד טנקים. ראשי התיבות פירושם High Explosive Anti-Tank.
חודרן קינטי (ח"ש-מנעל או ח"ש-חץ, KEP או APFSDS): פגז ח"ש (חודר שריון) בעל קליפת "מנעל" נפתחת. פגז ח"ש הוא למעשה חץ מתכת חזק במיוחד שחודר שריון באמצעות האנרגיה הקינטית האדירה שהוא צובר. פגזי הח"ש עשויים ממתכות קשות - טונגסטן בדורות המוקדמים ואורניום מדולדל בסוגים המודרניים ביותר. ראשי התיבות פירושם Kinetic Energy Penetrator ו-Armor Piercing Fin Stabilized Discarding Sabot.
APAM-MP-T: פגזים חדשים ורב-תכליתיים תוצרת התעשייה הצבאית לישראל (כיום חברת-בת של אלביט מערכות) נגד אדם, מסוקים, מבנים ומטרות חצי-קשות. פגזים דומים מפותחים גם על ידי חברות אחרות, בהן ריינמטאל הגרמנית.
פגזי "מפתח קיר": פגז בעל מטען נפץ כפול שנועד נגד מבנים וחי"ר מבוצר. בדרך כלל בעל 2 מצבי פעולה: מצב שמפוצץ חור גדול במבנה ומצב שבו הפגז חודר לתוך המבנה ומתפוצץ בפנים. דוגמה: חצב 120 מ"מ תוצרת התעשייה הצבאית לישראל.
הערות שוליים

1 2  מתוך "מילון מונחים צבאיים", הוצאת המטה הכללי, 1980:

1. פָּגָז - הפגז הוא חלק מִכַּדּוּר בתחמושת תותחים.

2. כַּדּוּר - כל החלקים היוצרים יחידת-תחמושת לירייה אחת. הכדור מורכב בעיקר מִתֶּחֶל, מִטְעָן-הוֹדֵף (בתרמיל או שלט בתרמיל) וטִיל (קָלִיעַ, פָּגָז או קֶלַע).
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
לאנדרו סימיוני

לאנדרו וילאס בואס סימיוני (בפורטוגזית: Leandro Vilas Boas Simioni; נולד ב-29 בספטמבר 1974) הוא כדורגלן עבר ברזילאי אשר שיחק בעמדת החלוץ.
קריירה > שנים ראשונות

סימיוני החל את הקריירה שלו בפורטוגזה, מהליגות הנמוכות בברזיל ושיחק במדיה במשך שנתיים. בשנת 2006 חתם בנובמברו מהליגות הנמוכות בברזיל, אך בחודש יוני עזב לכדורגל האירופי וחתם בתחילת עונת 1997–1996 בסרקל ברוז' מליגת העל הבלגית.
קריירה > התקופה באסיה

בעונת 1998–1997 חתם סימיוני לעונה בגולדן מליגת העל בהונג קונג, במהלך העונה ביסס סימיוני את מעמדו כשחקן מוביל בליגה. בעונת 1999–1998 חתם סימיוני בסאי קונג ובסיים העונה זכה בתואר מלך השערים של הליגה כשבמאזנו 19 שערי ליגה. בעונת 2000–1999 חתם סימיוני באיי הופ ובסיים העונה זכה בתואר מלך השערים בפעם השנייה ברציפות כאשר בעונה זו כבש 14 שערים. בינואר 2001 עזב את איי הופ וחתם לעונה ביוקוהמה אף. מרינוס מליגת העל היפנית, אך לא התאקלם בקבוצה ועזב אותה בחודש יולי לאחר שלוש הופעות ליגה בלבד בהם לא כבש.
קריירה > החזרה לברזיל והמעבר לגרמניה

בשנת 2002 חתם סימיוני לשנה בבאהיה מליגת העל הברזילאית, אך במהלך העונה עבר לסנטה קרוז מליגת המשנה הברזילאית, וסייע לה לסיים את העונה במקום הרביעי. בשנת 2003 חתם בפאוליסטה מליגת המשנה הברזילאית, אך בחודש יוני עזב לכדורגל האירופי וחתם בתחילת עונת 2004–2003 ברוט-וייס אוברהאוזן מהבונדסליגה השנייה, ושיחק במדיה עד סוף עונת 2005–2004, במהלך כל התקופה ערך 43 הופעות וכבש שישה שערים. במרץ 2007 חתם סימיוני בבנדיירנטה מהליגות הנמוכות בברזיל, והתמודד עמה על אליפות סאו פאולו.
קריירה > התקופה בישראל

בעונת 2007/2008 חתם סימיוני בקבוצת בני סכנין, ב-4 באוגוסט 2007 ערך את הופעתו הבכורה בניצחון 3–0 על מכבי פתח תקווה במסגרת גביע הטוטו. ב-18 באוגוסט ערך את הופעתו הבכורה במסגרת ליגת העל, כשסייע לקבוצתו לנצח 0–1 את מכבי חיפה באצטדיון קריית אליעזר. בחודש אוקטובר לאחר חודשיים בלבד בבני סכנין, חתם סימיוני בהפועל באר שבע עד סוף העונה. ב-12 באוקטובר כבש סימיוני את שערו הבכורה במהלך הופעתו הבכורה במסגרת גביע הטוטו לליגה הלאומית, וסייע לבאר שבע לנצח 0–1 את הפועל עכו באצטדיון העירוני נהריה. ב-20 באוקטובר כבש סימיוני את שערו הראשון במהלך הופעתו הבכורה במסגרת הליגה הלאומית, וסייע לבאר שבע לנצח 2–0 את הפועל ניר רמת השרון באצטדיון וסרמיל. בעונה זו, כבש סימיוני 15 שערים מתוכם 3 בגביע הטוטו.
בעונת 2008/2009 חתם סימיוני לעונה נוספת בהפועל באר שבע. ב-3 בפברואר 2009 זכה סימיוני עם באר שבע בגביע הטוטו לליגה הלאומית, לאחר ניצחון 0–1 על מכבי הרצליה באצטדיון וינטר. במהלך העונה סייע לבאר שבע לסיים במקום ה-3 ולעלות לליגת העל. בעונה זו, כבש סימיוני שישה שערים מתוכם שלושה בגביע הטוטו.
בחלון העברות של ינואר בעונת 2009/2010 חתם סימיוני במכבי עירוני בת ים עד סיום העונה. ב-25 בינואר 2010 ערך סימיוני את הופעתו הבכורה בניצחון 3–0 על הפועל ראשון לציון באצטדיון העירוני בת ים. ב-23 באפריל סימיוני כבש צמד במדי קבוצתו וסייע לה לנצח 4–3 את סקציה נס ציונה. בעונה זו, כבש סימיוני שלושה שערים במסגרת הליגה וסייע לקבוצתו להעפיל לפלייאוף העליון.
קריירה > עונת פרישה

ב-4 בנובמבר 2010 חזר סימיוני לברזיל וחתם באוניאו וילה סה מהליגות הנמוכות בברזיל. אך בעקבות חוסר שביעות רצון מהשכר הנמוך שקיבל, ושעות נסיעה שהצטרך לעשות מדי יום, החליט סימיוני לעזוב את המועדון ולפרוש מכדורגל.
חיים אישיים

סימיוני נולד בסאו ברנרדו דו קמפו, מדינת סאו פאולו שבברזיל. בדצמבר 2010 היה סימיוני מעורב בתאונת דרכים בברזיל, נפצע בה קשה ונותר משותק בפלג גופו התחתון.
תארים

גביע הטוטו (ליגה לאומית): 2008/2009
מלך השערים בליגת העל בהונג קונג: עונת 1998/1999 (19 שערים), עונת 1999/2000 (14 שערים)
הערות שוליים

↑  איזי עין דור, נגר: "תואר זה תואר. רוצים את גביע הטוטו", באתר ynet, 2 בפברואר 2009
↑  הפועל באר שבע זכתה בגביע הטוטו בלאומית, באתר וואלה, 3 בפברואר 2009
↑  ליאור טימור, ‏מפריחים את השממה: באר שבע חוזרת לליגת העל, באתר ONE‏, 9 במאי 2009
↑  יגאל ברמן, ‏לאנדרו סימיוני יצטרף לאימוני עירוני בת-ים, באתר ONE‏, 20 בינואר 2010
↑  איזי עין דור, דוד רביבו: "למכבי חסר היום ווינר כמו קלינגר", באתר ynet, 17 בדצמבר 2010
כדור מים (מתקן)

ילדה בתוך כדור מים
כדור מים או כדור וואזו הוא מתקן מתנפח המאפשר לאדם שבתוכו להתהלך על גבי מאגרי מים. הכדור משמש בדרך כלל כמתקן לילדים, כאשר הילד נכנס לכדור דרך פתח מיוחד שאחר כך נסגר ברוכסן אטום ואז מפעיל המתקן מנפח את הכדור באוויר. לאחר מכן הילד נכנס לבריכה מיוחדת שבה הוא יכול ללכת.
ראו גם

זורבינג - כדור פלסטיק המאפשר לאדם שבתוכו להתגלגל ביבשה.
כדור אוגרים - כדור פלסטיק שמיועד לאוגרים.
כריסטופר (זמר)

| --- | --- |

 לידה:  31 בינואר 1992 (בן 32) פרדריקסברג, דנמרק 
 שם לידה:  כריסטופר לונד ניסן
 שם במה:  Christopher 
 מוקד פעילות:  ממלכת דנמרק 
 תקופת הפעילות:  מ-2011 
 סוגה:  מוזיקת פופ 
 שפה מועדפת:  דנית 
 כלי נגינה:  גיטרה, פסנתר 
 בן או בת זוג:  ססילי האוגארד (1 ביוני 2019–?) 
 christophermusic.dk
 פרופיל ב-IMDb
 
כריסטופר לונד ניסן (בדנית: Christopher Lund Nissen; נולד ב-31 בינואר 1992), המוכר בשם הבמה כריסטופר (Christopher), הוא זמר-יוצר דני. בנובמבר 2012, הוא זכה בקטגוריית האמן העולה של השנה (Årets nytænker) בפרסי המוזיקה הדנית (אנ')‏.
קריירה

בתחילת הקריירה, כריסטופר שר גרסאות כיסוי. הסינגל הראשון שלו, "Against the Odds", יצא ב-16 בספטמבר 2011, והגיע בשיאו למקום ה-23 במצעד הדני.
הסינגל הבא שלו, "Nothing in Common", יצא ב-2012, והגיע בשיאו למקום החמישי במצעד הדני. ב-23 במרץ של אותה שנה, הוא הוציא את האלבום הראשון שלו, Colours.
בספטמבר 2013, הוציא את הסינגל "Told You So". השיר הגיע בשיאו למקום הרביעי במצעד הדני.
ב-2014, הוציא את הסינגל "Crazy". השיר הגיע בשיאו למקום השני במצעד הדני. מאוחר יותר באותה שנה, הוא הוציא, בשיתוף פעולה עם ברנדון ביל (אנ'), את הסינגל "CPH Girls". השיר, בשיאו, הגיע למקום הראשון במצעד הדני.
ב-2015, הוציא את הסינגל "Tulips". השיר הגיע בשיאו למקום רביעי במצעד הדני.
ב-24 במרץ 2016, הוציא את האלבום השני שלו, Told You So.
ב-1 באפריל 2016, הוציא, בשיתוף פעולה עם בקה בום (אנ'), את הסינגל "I Won't Let You Down". השיר הגיע בשיאו למקום הראשון במצעד הדני.
ב-15 באפריל 2016, הוציא את האלבום השלישי שלו, Closer.
ב-22 במרץ 2019, הוציא את האלבום הרביעי שלו, Under the Surface.
ב-23 בספטמבר 2020, הוא הוציא, בשיתוף פעולה עם צ'ונגה (אנ'), את הסיגגל "Bad Boy". הסינגל הגיע, בשיאו, למקום ה-31 במצעד השירים הדגיטליים של Gaon.
ב-26 במרץ 2021, הוציא את האלבום החמישי שלו, My Blood.
חיים אישיים

הוא נולד בפרדריקסברג ב-31 בינואר 1992. מאוחר יותר, הוא עבר לגור יחד עם הוריו ואחיו הקטן, אוליבר, באמגר (אנ')‏. ב-2012, עבר כריסטופר לגור עם בת זוגו, מדינה (אנ'). מאוחר יותר, הם נפרדו. ב-2014, הוא החל במערכת יחסים עם הדוגמנית הדנית ססילי האוגארד (דנ'). ביוני 2019, התחתנו.
דיסקוגרפיה > אלבומי אולפן

2012: Colours
2014: Told You So
2016: Closer
2019: Under the Surface
2021: My Blood
דיסקוגרפיה > אלבומי פסקול

2023: A Beautiful Life
פילמוגרפיה

| שנים | שם | תפקיד | הערות |
| --- | --- | --- | --- |
| 2012 | Haps du er fanget | עצמו |  |
| 2012–2016 | Go' morgen Danmark | עצמו |  |
| 2012–2015 | פרסי המוזיקה הדנית (אנ') | עצמו |  |
| 2014, 2016 | X Factor | עצמו |  |
| 2014 | Jeg er Christopher | עצמו |  |
| 2014–2015 | Natholdet | עצמו |  |
| 2015–2016, 2018–2021 | Aftenshowet | עצמו |  |
| 2016 | Danmarks indsamling | עצמו |  |
| 2016 | Vi ses hos Celment | עצמו |  |
| 2016 | Akademi Fantasia | עצמו | תפקיד אורח; שבוע 5 |
סיבובי הופעות

2012–2013: Colours Tour
2013: Christopher Tour
2014–2015: Told you So Tour
2015: Tulips Tour
2016: Closer Tour
2020: Europe Tour
הערות שוליים

↑  "Mynewsdesk.com". אורכב מ-המקור ב-29 בינואר 2013. נבדק ב-29 בדצמבר 2012. {{cite web}}:  (עזרה)
↑  DanishCharts: Christopher page (ארכיון)
↑  "Christopher". Se og hør (בדנית). Aller Media A / S. אורכב מ-המקור ב-27 בדצמבר 2015. נבדק ב-27 בדצמבר 2015. {{cite web}}:  (עזרה)
↑  "Christopher on Instagram: "It's hard to describe how magical this weekend was!! I can't wait to spend the rest of my life with this happy girl, I now get to call my…"". Instagram (באנגלית). נבדק ב-2019-06-22.
| --- | --- |
בקרת זהויות :  GND: 1070042269  MusicBrainz: 230c3473-2216-499f-bcca-7af7f0f01179  VIAF: 315578348   WorldCat (עם VIAF): 315578348
כריסטופר אוקרמן

| --- | --- |

 לידה:  21 באוקטובר 1986 (בן 37) מקסיקו סיטי, המדינות המקסיקניות המאוחדות 
 שם לידה:  Christopher Alexander Luis Casillas von Uckermann 
 סוגה מועדפת:  פופ לטיני 
 מדינה:  מקסיקו 
 תקופת הפעילות:  מ-1993 
 http://www.uckermannia.com/
 פרופיל ב-IMDb
 
כריסטופר אוקרמן (בספרדית: Christopher Uckermann; נולד ב-21 באוקטובר 1986) הוא שחקן, זמר-יוצר ומפיק מוזיקלי מקסיקני. הוא החל את קריירת המשחק שלו כשהיה בן שנתיים בפרסומות בטלוויזיה, והתפרסם ברחבי העולם לאחר תפקידיו בתור דייגו בוסטמנטה באופרת הסבון "Rebelde" ובתור האב רמירו ונטורה בסדרת האימה העל טבעית "דיאבלרו".
הוא היה חבר בלהקת "RBD" מ-2004 עד 2009 ומאז עובד כאמן סולו, לאחר שהוציא אלבום אחד, "Somos", ב-2010, ושני EP - "Revolución de los Ciegos" ב-2017 ו-"Sutil Universo" ב-2020.